Liverpool interessati li jiffirmaw lil Rodrigo De Paul Liverpool huma interessati li jiffirmaw lil Rodrigo De Paul, iżda Udinese mhux se jbigħu lill-Arġentin għal inqas minn €40m. Ir-Reds jista' jkollhom bżonn sostitut għal Georginio Wijnaldum li ma laħaqx ftehim biex jestendi l-kuntratt tiegħu mar-Reds li jiskadi f'Ġunju li ġej. Liverpool xeħtu għajnejhom fuq De Paul, iżda Udinese jridu mill-inqas €40m biex ibiegħu lill-player ta' 26 sena. "De Paul huwa player b'talent u punt ta' referenza għat-team tagħna," qal il-viċi president ta' Udinese Stefano Campoccia. "Huwa ġojjell u l-ġawhar jiswew u għalhekk mhux se nkunu qed inċeduh għal inqas minn €40m. Inter, Juventus, Napoli u Leeds kienu wkoll marbuta mal-iffirmar tal-internazzjonali Arġentin li skorja tliet goals u provda daqstant assits fi 18-il dehra fil-kompetizzjonijiet kollha s'issa dan l-istaġun.